**Čestné vyhlásenie žiadateľa**

Podpísaný/á (titul, meno a priezvisko), štatutárny zástupca . (*názov žiadateľa*) ako žiadateľ o poskytnutie dotácie z rozpočtovej kapitoly Úradu vlády Slovenskej republiky na podporu sociálnych a kultúrnych potrieb a riešenia mimoriadne nepriaznivých situácií rómskej komunity, podľa zákona č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov (ďalej len „zákon č. 524/2010 Z. z.“), týmto

***čestne vyhlasujem,***

že (*názov žiadateľa*, ďalej len „žiadateľ“) ku dňu podania žiadosti o dotáciu,

* má vysporiadané ostatné finančné vzťahy so štátnym rozpočtom a v prípade, ak by takáto skutočnosť vzniku nevysporiadania vzťahov nastala ku dňu uzavretiu zmluvy, túto skutočnosť oznámi vyhlasovateľovi/poskytovateľovi pred podpisom zmluvy,
* má vysporiadané finančné vzťahy s rozpočtami obcí a vyšších územných celkov, ak by takáto skutočnosť vzniku nevysporiadania vzťahov nastala ku dňu uzavretiu zmluvy, túto skutočnosť oznámi vyhlasovateľovi/poskytovateľovi pred podpisom zmluvy,
* nie je voči žiadateľovi vedený výkon rozhodnutia[[1]](#footnote-1), ak by takáto skutočnosť vzniku nevysporiadania vzťahov nastala ku dňu uzavretiu zmluvy, túto skutočnosť oznámi vyhlasovateľovi/poskytovateľovi pred podpisom zmluvy,[[2]](#footnote-2)
* nie je voči nemu vedené konkurzné konanie[[3]](#footnote-3), nie je v konkurze, v reštrukturalizácii a nebol proti nemu zamietnutý návrh na vyhlásenie konkurzu pre nedostatok majetku,
* nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie,[[4]](#footnote-4)
* funkcia štatutárneho zástupcu/zástupcov uvedených v úvode čestného prehlásenia trvá, a na základe všeobecne záväzných právnych predpisov a ďalších právnych aktov určujúcich organizačnú štruktúru a vzťahy, je/sú štatutárny zástupca/zástupcovia oprávnený/oprávnení vykonávať/spoluvykonávať všetky právne úkony s podaním žiadosti o poskytnutie dotácie a uzatvorenie zmluvy o poskytnutí dotácie,[[5]](#footnote-5)
* mu na rovnaký projekt bola/nebola[[6]](#footnote-6) v minulosti poskytnutá dotácia zo štátneho rozpočtu v rozpočtovom roku 2024; a o túto nebude žiadať v roku 2025, nemá podanú žiadosť o verejné prostriedky rozpočtované v roku 2025,
* dotáciu na tento projekt ŽIADAL/NEŽIADAL v rozpočtovom roku 2024/2025 aj od iného subjektu alebo žiadateľovi na tento projekt BOLA/NEBOLA od iného subjektu dotácia zo štátneho rozpočtu poskytnutá,[[7]](#footnote-7)
* MÁ ZABEZPEČENÉ SPOLUFINANCOVANIE vo výške najmenej .......% z celkových výdavkov z vlastných prostriedkov alebo z iných ako verejných prostriedkov v súlade s podmienkami výzvy,[[8]](#footnote-8)/na poskytnutie dotácie v súlade s výzvou poskytovateľa SA NEVZŤAHUJE POVINNOSŤ SPOLUFINANCOVANIA,[[9]](#footnote-9)
* Úrad vlády Slovenskej republiky alebo Ministerstvo vnútra Slovenskej republiky neodstúpilo od zmluvy o poskytnutí dotácie so žiadateľom v predchádzajúcich troch rokoch z dôvodu porušenia jej podmienok žiadateľom,
* poskytnutú dotáciu vráti, ak mu bola v rozpočtovom roku 2024 na ten istý účel už poskytnutá dotácia zo štátneho rozpočtu, alebo mu bude táto dotácia v rozpočtovom roku 2025 poskytnutá, po uzavretí zmluvy s Úradom vlády Slovenskej republiky, to sa nevzťahuje na dotáciu poskytnutú na účel podľa § 2 ods. 2 písm. h), k), l), o), p) alebo písm. r) zákona č. 524/2010 Z. z., tieto je možné použiť aj opakovane.
* oznámi zmeny identifikačných údajov príjemcu dotácie, ktoré nastali v priebehu spracovania žiadosti, a v prípade uzatvorenia zmluvy o poskytnutí dotácie v priebehu jej účinnosti,
* nedochádza ku kolízii so zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v znení zákona č. 57/2018 Z. z.,
* ak realizácia projektu vyžaduje vyhotovenie rozmnoženiny diela, verejné rozširovanie originálu diela alebo jeho rozmnoženiny predajom alebo inou formou prevodu vlastníckeho práva, verejné rozširovanie originálu diela alebo jeho rozmnoženiny nájmom alebo vypožičaním, spracovanie, preklad a adaptáciu diela, zaradenie diela do súborného diela, na verejné vystavenie diela, na verejné vykonanie diela alebo na verejný prenos diela, tento postup je (bude) krytý ustanoveniami platnej licenčnej zmluvy uzavretej k predmetnému dielu podľa autorského zákona účinného v čase poskytnutia licencie,
* v prípade uzatvorenia zmluvy umožní riadnu kontrolu hospodárenia s poskytnutou dotáciou a kontrolu dodržiavania podmienok zmluvy o poskytnutí dotácie, podľa príslušných všeobecne záväzných právnych predpisov,
* je/nie je[[10]](#footnote-10) podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov registrovaným partnerom verejného sektora (zapísaným v registri), nemá/má10 povinnosť zapisovať sa do registra partnerov verejného sektora - ak mu takáto povinnosť vznikne po podpise zmluvy počas hospodárenia s dotáciou registračnú povinnosť bezodkladne splní a neexistuje žiadna prekážka pre poskytnutie dotácie podľa § 19 ods. 16 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,[[11]](#footnote-11)
* nebolo začaté a nie je vedené proti nemu trestné stíhanie v regulácií Trestného poriadku a zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov, nemá uložený trest zákazu prijímať dotácie alebo subvencie a nemá právoplatne uložený trest zákazu prijímať pomoc a podporu poskytovanú z fondov Európskej únie, ani trest zákazu účasti vo verejnom obstarávaní,[[12]](#footnote-12)
* že mu nebola v posledných troch rokoch uložená pokuta za porušenie zákazu nelegálneho zamestnávania podľa osobitného predpisu[[13]](#footnote-13), a prijímateľ právnická osoba, alebo fyzická osoba-podnikateľ, sa zaväzuje, že ak mu bude uložená pokuta za porušenie zákazu nelegálneho zamestnávania štátnych príslušníkov tretích krajín podľa osobitného predpisu, vráti dotáciu poskytnutú v období 12 mesiacov predchádzajúcich dňu nadobudnutia právoplatnosti rozhodnutia o uložení pokuty za porušenie zákazu nelegálneho zamestnávania,
* že ak je žiadateľ osobou povinne registrovanou podľa zákona č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov, že má riadne zapísané v registri mimovládnych neziskových organizácií všetky zákonom požadované údaje, a tieto zapísané údaje sú aktualizované,[[14]](#footnote-14)
* je uvedomený s právnymi následkami vedome nepravdivého čestného vyhlásenia, sankcionovanými ako priestupok podľa § 21 ods. 1 písm. f), ods. 2 zákona č. 372/1990 Zb. o priestupkoch v znení neskorších predpisov, pokiaľ nejde o čin prísnejšie trestný.

V dňa 2025

Meno a podpis

štatutárneho zástupcu/cov žiadateľa

*Odtlačok pečiatky žiadateľa*

Informácia: Čestné prehlásenie musí byť vytlačené obojstranne. Kde sa v čestnom vyhlásení používa pojem dotácia, má sa na mysli podľa povahy veci aj grant, nenávratný príspevok (zákon č. 292/2014 Z. z.) alebo č. 121/222 Z. z.), subvencia, nenávratná finančná pomoc, príspevok. alebo regionálny príspevok (zákon č. 336/2015 Z. z.).

1. Subjekt verejnej správy vedený v registri organizácií vedenom Štatistickým úradom Slovenskej republiky tento bod môže vyškrtnúť. [↑](#footnote-ref-1)
2. V prípade pochybnosti v rámci E-služieb MS SR, takéto potvrdenie je vydávané vo vzťahu k exekúcii podľa Exekučného poriadku bezodplatne. Vo vzťahu k exekúciám pohľadávok na daniach, k subjektom vydávajúcom potvrdenia viď žiadosti od príslušného správcu dane v systéme finančnej správy. [↑](#footnote-ref-2)
3. Subjekt verejnej správy vedený v registri organizácií vedenom Štatistickým úradom Slovenskej republiky tento bod môže vyškrtnúť. [↑](#footnote-ref-3)
4. Tento bod nenahrádza povinnosť predloženia príslušného dokladu právnickou osobou. [↑](#footnote-ref-4)
5. Vyhlásenie nenahrádza povinnosť uvedenú vo výzve predložiť príslušný doklady/doklady, pokiaľ nie je možné splnenie tejto povinnosti poskytovateľom dotácie podľa zákona č. 177/2018 Z. z. [↑](#footnote-ref-5)
6. Nehodiace preškrtnúť. [↑](#footnote-ref-6)
7. **pokiaľ žiadateľ žiadal alebo prijal dotáciu, doplní text po vyškrtnutí slov nežiada a nebola, presným prehľadom, kedy, kde od ktorého orgánu  na aký účel a v akej výške, v prípade kolízie predloží stanovisko poskytovateľa, či verejné zdroje boli poskytnuté na rovnaký účel, na aký žiada dotáciu podľa § 2 ods. 2 zákona č. 524/2010 Z. z. .Preto upozorňujeme na PRÍLOHU 15 !!** [↑](#footnote-ref-7)
8. V prípade príspevkovej a rozpočtovej organizácie, toto vyhlásenie nenahrádza povinnosť predloženia príslušného výpisu zo zápisnice zastupiteľského orgánu. Obdobná skutočnosť sa vzťahuje aj na účelové zariadenie cirkvi alebo náboženskej spoločnosti, ktorá odvodzuje svoju právnu subjektivitu od cirkvi alebo náboženskej spoločnosti, ak podľa cirkevných predpisov upravujúcich hospodárenie, na tento postup potrebuje súhlas vyššieho alebo kolektívneho orgánu. [↑](#footnote-ref-8)
9. Nehodiace vyškrtnúť, výška spolufinancovania je najmenej 5 % pokiaľ vo výzve nie je ustanovená vyššia hodnota. Podľa § 6 ods. 5 zákona č. 524/2010 Z. z. môže vyhlasovateľ ustanoviť, že na dotácie podľa § 2 ods. 2 písm. h), k), l), n), o) a p) sa nevzťahujú ustanovenia § 5 - povinnosť spolufinancovania. [↑](#footnote-ref-9)
10. Nehodiace preškrtnúť. [↑](#footnote-ref-10)
11. Prehlásenie v tomto bode nenahrádza povinnosť na strane poskytovateľa preveriť stav v IS VS, a v prípade ich nefunkčnosti IS VS žiadateľa predloženie dokladu o registrácii v súlade s podmienkami výzvy. Fyzickej osobe a právnickej osobe, ktorá nie je subjektom verejnej správy podľa § 3 ods. 1 zákona č. 523/2004 Z. z., ktorá má povinnosť zapisovať sa do registra partnerov verejného sektora, možno poskytnúť verejné prostriedky len vtedy, ak je zapísaná v registri partnerov verejného sektora. Bližšie údaje viď webové sídlo MS SR <https://www.justice.gov.sk/Stranky/Registre/Dalsie-uzitocne-zoznamy-a-registre/RPVS/Uvod.aspx> a elektronické služby registra partnerov verejného sektora <https://rpvs.gov.sk/eSluzby>, Informácie k elektronickým službám RPVS [https://www.justice.gov.sk/Stranky/Registre /Dalsie-uzitocne-zoznamy-a-registre/RPVS/Informacie-k-elektronickym-sluzbam-RPVS.aspx](https://www.justice.gov.sk/Stranky/Registre%20/Dalsie-uzitocne-zoznamy-a-registre/RPVS/Informacie-k-elektronickym-sluzbam-RPVS.aspx) (viď aj vyhláška č. 328/2016 Z. z.). [↑](#footnote-ref-11)
12. Vyhlásenie nenahrádza podmienku predloženie výpisu registra trestov právnickej osoby GP SR. Overenie zabezpečuje Úrad vlády Slovenskej republiky podľa zákona č. 305/2013 Z. z. ako aj zákona č. 192/2023 o registri trestov a o zmene a doplnení niektorých zákonov. Bližšie informácie <https://www.genpro.gov.sk/register-trestov/co-potrebujete-k-ziadosti-o-vypis-odpis--12f3.html#Postup%20pri%20pod%C3%A1van%C3%AD%20% C5%BEiadosti%20o%20v%C3%BDpis%20z%20registra%20trestov%20pre%20pr%C3%A1vnick%C3%BA%20osobu> . Od 1.10.2023 je podľa § 14 ods. 1 zákona č. 192/2023 Z. z. informácie z evidencie registra trestov o právoplatne odsúdených právnických osobách potrebné na účel overenia bezúhonnosti a spoľahlivosti právnickej osoby sú vedené v zozname, ktorý je zverejnený na webovom sídle generálnej prokuratúry. Zoznam právoplatne odsúdených právnických osôb je použiteľný na právne účely. Podľa § 14 ods. 2 zákona č. 192/2023 Z. z. Informácie vedené v zozname sa považujú za úplné a zodpovedajúce skutočnosti, kým nie je preukázaný opak. Proti tomu, kto sa v dobrej viere spolieha na informácie uvedené v zozname, nemôže iná osoba namietať, že tieto informácie nie sú úplné alebo nie sú zodpovedajúce skutočnosti. Podľa § 14 ods. 3 zákona č. 192/2023 Z. z. Generálna prokuratúra vydáva v elektronickej podobe alebo v listinnej podobe výpis z registra trestov konkrétnej právnickej osoby použiteľný na právne účely. [↑](#footnote-ref-12)
13. Vyhlásenie nenahrádza povinnosť uvedenú vo výzve predložiť príslušný/é doklad/doklady, ak tieto doklady nie je povinný podľa zákona č. 305/2013 Z. z. zabezpečiť Úrad vlády Slovenskej republiky. Bližšie informácie vo výzve a v kontrolnom liste žiadosti. [↑](#footnote-ref-13)
14. Subjekt verejnej správy podľa § 6 ods. 1 písm. a) a b) zákona č. 346/2018 Z. z. nesmie poskytnúť verejné prostriedky zapisovanej osobe, ktorá nemá v registri uvedené údaje v rozsahu podľa § 3 ods. 1 písm. a), b), c) a f), alebo organizačnej jednotke občianskeho združenia, organizačnej jednotke odborovej organizácie alebo organizačnej jednotke organizácie zamestnávateľov, ktorá nemá v registri uvedené údaje v rozsahu podľa § 3 ods. 2 písm. d). Údajmi podľa § 3 ods. 1 písm. a), b) c) a f) sú názov a adresa sídla zapisovanej osoby, identifikačné číslo organizácie, právna forma zapisovanej osoby, identifikačné údaje o fyzickej osobe, ktorá je štatutárnym orgánom alebo členom štatutárneho orgánu zapisovanej osoby, v rozsahu meno, priezvisko, dátum narodenia, rodné číslo, adresa trvalého pobytu. Údajom podľa § 3 ods. 2 písm. d) je cieľ činnosti občianskeho združenia, názov, adresa sídla, identifikačné číslo organizačných jednotiek, ktoré konajú vo svojom mene a občianske združenie, odborová organizácia alebo organizácia zamestnávateľov ich zriadi, dátum zápisu organizačnej jednotky do registra, dátum zániku organizačnej jednotky a právny dôvod jej zániku, meno, priezvisko a dátum narodenia fyzickej osoby oprávnenej konať v mene každej organizačnej jednotky občianskeho združenia, odborovej organizácie alebo organizácie zamestnávateľov, adresa trvalého pobytu a rodné číslo fyzickej osoby oprávnenej konať v mene každej organizačnej jednotky občianskeho združenia, odborovej organizácie alebo organizácie zamestnávateľov, deň vzniku funkcie a deň skončenia funkcie fyzickej osoby oprávnenej konať v mene každej organizačnej jednotky občianskeho združenia, odborovej organizácie alebo organizácie zamestnávateľov. [↑](#footnote-ref-14)